Polisie lê beslag op R3,5 miljoen perlemoen en toerustingFoto: SAPD, Twitter Beamptes van die taktiese reaksie-eenheid het vroeg Saterdagoggend op ŉ wenk reageer oor ŉ perlemoen-prosesseringsfasiliteit by ŉ huis in Mfuleni, het die polisie in ŉ verklaring gesê. Hulle het die perlemoen en toerusting by ŉ huis in Pelican Walk, Sunbird Park, gevind met ŉ geraamde straatwaarde van R3,5 miljoen. Vyf verdagtes, tussen 18 en 53 jaar oud, is in hegtenis geneem. Hulle sal na verwagting in die Blue Downs-landdroshof verskyn.